ระเบียบธนาคารแห่งประเทศไทยที่ สรข. 2 /2557ว่าด้วยระบบการหักบัญชีเช็คด้วยภาพเช็คและระบบการจัดเก็บภาพเช็ค (แก้ไขเพิ่มเติมครั้งที่ 1)-------------------------------------อื่นๆ - 1. เหตุผลในการออกระเบียบ เนื่องด้วยธนาคารแห่งประเทศไทย (ธปท.) ได้จัดทํา "มาตรการจัดการความเสี่ยงจากการชําระดุลสุทธิพร้อมกันหลายฝ้ายในระบบบาทเนต (Securities Requirement for Settlement SRS)" โดยให้ธนาคารสมาชิกดํารงตราสารหนี้เพื่อเป็นหลักประกันในการชําระดุลสุทธิ รวมทั้งสามารถนําตราสารหนี้ดังกล่าวมาจํานําเป็นหลักประกันการใช้ยอดได้ดุลการหักบัญชีเช็คของรอบการชําระดุลหักบัญชีในวันที่ส่งเรียกเก็บ (Same-day Settlement) ธปท. จึงเห็นสมควรปรับปรุงระเบียบธนาคารแห่งประเทศไทยว่าด้วยระบบการหักบัญชีเช็คด้วยภาพเช็คและระบบการจัดเก็บภาพเช็ค เพื่อให้สอดคล้องกับระเบียบธนาคารแห่งประเทศไทยว่าด้วยมาตรการจัดการความเสี่ยงจากการชําระดุลสุทธิพร้อมกันหลายฝ่ายในระบบบาทเนตอื่นๆ - 2. อํานาจตามกฎหมาย อาศัยอํานาจตามมาตรา 44 แห่งพระราชบัญญัติธนาคารแห่งประเทศไทย พุทธศักราช 2485 และที่แก้ไขเพิ่มเติมอื่นๆ - 3. แก้ไข ระเบียบธนาคารแห่งประเทศไทยที่ สร. 1/2554 ว่าด้วยระบบการหักบัญชีเช็คด้วยภาพเช็คและระบบการจัดเก็บภาพเช็ค ลงวันที่ 16 กันยายน 2554อื่นๆ - 4. ขอบเขตการบังคับใช้ ระเบียบนี้ให้ใช้บังคับกับธนาคารพาณิชย์และสถาบันการเงินของรัฐที่เป็นธนาคารสมาชิกตามระเบียบนี้อื่นๆ - 5. เนื้อหา ข้อ 1 ให้ยกเลิกความในข้อ 38 ของระเบียบธนาคารแห่งประเทศไทยที่ สรข. 1/2554 ว่าด้วยระบบการหักบัญชีเช็คด้วยภาพเช็คและระบบการจัดเก็บภาพเช็ค ลงวันที่ 16 กันยายน 2554 และให้ใช้ความดังต่อไปนี้แทน "ในการหักบัญชีรอบการชําระดุลหักบัญชีในวันที่ส่งเรียกเก็บ (Same-day Settlement) หากธนาคารสมาชิกผู้เป็นลูกหนี้มีเงินคงเหลือในบัญชีเงินฝากไม่พอหักยอดเงินที่ตนเป็นลูกหนี้ในการหักบัญชีครั้งนี้ และธนาคารสมาชิกนั้นไม่สามารถนําเงินเข้าบัญชีเงินฝากให้เพียงพอในวันนั้นภายในเวลาที่กําหนด รวมทั้งได้ดําเนินการตามระเบียบธนาคารแห่งประเทศไทยว่าด้วยมาตรการจัดการความเสี่ยงจากการชําระดุลสุทธิพร้อมกันหลายฝ่ายในระบบบาทเนตแล้วยังไม่สามารถชําระดุลหักบัญชีดังกล่าวได้ ให้ถือว่าการหักบัญชีเป็นโมฆะ ศูนย์หักบัญชีจะแจ้งให้ทุกธนาคารสมาชิกทราบและคํานวณดุลการหักบัญชีสุทธิใหม่อีกครั้งหนึ่ง โดยไม่นําข้อมูลและภาพเช็คที่ธนาคารสมาชิกนั้นส่งเรียกเก็บและที่ถูกเรียกเก็บมาคํานวณด้วย และศูนย์หักบัญชีจะแจ้งดุลการหักบัญชีสุทธิที่คํานวณใหมให้ธนาคารสมาชิกทราบ และหักบัญชีหรือขึ้นบัญชีธนาคารสมาชิกต่อไป" ข้อ 2 ให้ยกเลิกความในข้อ 39 ของระเบียบธนาคารแห่งประเทศไทยที่ สรข. 1/2554 ว่าด้วยระบบการหักบัญชีเช็คด้วยภาพเช็คและระบบการจัดเก็บภาพเช็ค ลงวันที่ 16 กันยายน 2554 และให้ใช้ความดังต่อไปนี้แทน "ธนาคารสมาชิกอาจนํายอดได้ดุลการหักบัญชีสุทธิของรอบการชําระดุลหักบัญชีในวันที่ส่งเรียกเก็บ (Same-day Settlement ไปซื้อคืนตราสารหนี้เพื่อเป็นหลักประกันในการชําระดุลสุทธิตามระเบียบธนาคารแห่งประเทศไทยว่าด้วยมาตรการจัดการความเสี่ยงจากการชําระดุลสุทธิพร้อมกันหลายฝ่ายในระบบบาทเนต หรือซื้อคืนตราสารหนี้เพื่อเงินสภาพคล่องระหว่างวัน (ILF) ตามระเบียบธนาคารแห่งประเทศไทยว่าด้วยการรับซื้อตราสารหนี้โดยมีสัญญาว่าผู้ขายจะซื้อคืนเพื่อเป็นเงินสภาพคล่องระหว่างวัน หรือชําระรายการโอนเงินในระบบบาทเนตตามระเบียบธนาคารแห่งประเทศไทยว่าด้วยบริการบาทเนตได้ โดยธนาคารสมาชิกผู้ประสงค์จะใช้ยอดได้ดุลการหักบัญชีสุทธิดังกล่าวต้องนําตราสารหนี้มาจํานําเป็นหลักประกันการใช้ยอดได้ดุลการหักบัญชีสุทธิ ตามหลักเกณฑ์และวิธีการที่ ธปท. กําหนด" ข้อ 3 ให้ยกเลิกความในข้อ 40 ของระเบียบธนาคารแห่งประเทศไทยที่ สรข. 1/2554 ว่าด้วยระบบการหักบัญชีเช็คด้วยภาพเช็คและระบบการจัดเก็บภาพเช็ค ลงวันที่ 16 กันยายน 2554 และให้ใช้ความดังต่อไปนี้แทน "ในการหักบัญชีรอบการชําระดุลหักบัญชีในวันทําการถัดไป (Next-day Settlement) หากธนาคารสมาชิกผู้เป็นลูกหนี้มีเงินคงเหลือในบัญชีเงินฝากไม่พอหักยอดเงินที่ตนเป็นลูกหนี้ในการหักบัญชีครั้งนี้ และธนาคารสมาชิกนั้นไม่สามารถนําเงินเข้าบัญชีเงินฝากให้เพียงพอในวันนั้นภายในเวลาที่กําหนด รวมทั้งได้ดําเนินการตามระเบียบธนาคารแห่งประเทศไทยว่าด้วยมาตรการจัดการความเสี่ยงจากการชําระดุลสุทธิพร้อมกันหลายฝ่ายในระบบบาทเนตแล้วยังไม่สามารถชําระดุลหักบัญชีดังกล่าวได้ ให้ถือว่าการหักบัญชีครั้งนี้รวมถึงการหักบัญชีรอบการชําระดุลหักบัญชีในวันที่ส่งเรียกเก็บ (Same-day Settlement) ที่ล่วงมาแล้วเป็นโมฆะ ศูนย์หักบัญชีจะแจ้งให้ทุกธนาคารสมาชิกทราบและคํานวณดุลการหักบัญชีสุทธิใหม่อีกครั้งหนึ่ง โดยไม่นําข้อมูลและภาพเช็คที่ธนาคารสมาชิกนั้นส่งเรียกเก็บและที่ถูกเรียกเก็บมาคํานวณด้วย และศูนย์หักบัญชีจะแจ้งดุลการหักบัญชีสุทธิที่คํานวณใหม่ให้ธนาคารสมาชิกทราบ และหักบัญชีหรือขึ้นบัญชีธนาคารสมาชิกต่อไป"อื่นๆ - 6. วันเริ่มต้นบังคับใช้ ระเบียบนี้ให้ใช้บังคับตั้งแต่วันประกาศเป็นต้นไปผู้มีอํานาจลงนาม - ประกาศ ณ วันที่ 27 ตุลาคม พ.ศ.2557 (นายประสาร ไตรรัตน์วรกุล)ผู้ว่าการธนาคารแห่งประเทศไทย